民國黨

民國黨係個中華民國政黨，喺2015年3月18號成立，取名自《中華民國國歌》中嘅「以建民國，以進大同」嘅「民國」。由時任立法委員徐欣瑩擔任首任黨主席，標舉「政黨合作不再惡鬥、國政維新強國富民」作口號，總部設喺臺北市。

2016年，徐欣瑩擔任親民黨主席宋楚瑜嘅副手，拍檔參選中華民國總統，但並未當選。同年進行嘅立法委員選舉中，民國黨黨籍嘅參選人亦全數落選。民國黨喺立法院中冇咗席次。

民國黨喺2019年1月25號同國會政黨聯盟合併。

選舉

2016年總統、立委選舉 
2015年11月18號，黨主席徐欣瑩作為副總統參選人同親民黨總統參選人宋楚瑜拍檔競選2016年中華民國總統選舉，攞到157萬票，係嗰次總統選舉中得票最低嘅參選人，但同宋楚瑜前幾次參選相比，成績算係亮眼。

而同日嘅2016年中華民國立法委員選舉，民國黨慘敗，不分區嘅政黨票僅得1.6%，其他參選區域立委亦全部落選，喺立法院未獲任何席次。反而親民黨亦獲得6.5%得票率，共三名立委席次，兩者得票差距甚大。

不分區立委提名 
該黨未到5%政黨票門檻，故以下名單全部落選。

區域立委提名

2018年直轄市長、縣市長同縣市議員選舉

縣市長提名

縣市議員提名

標示粗體者係競選連任嘅黨公職人員。

疑似宗教操控政治
初時，創辦人徐欣瑩同佢細佬徐世勳都係台灣悟覺妙天禪師嘅信眾，更加係當時妙天基金會嘅董事，妙天亦都有喺民國黨成立大會嗰時撐場，人哋自然會私疑民國黨同妙天基金會嘅關係。後來徐欣瑩走去同宋楚瑜拍住上選總統，妙天好唔妥佢噉做，又講到明唔會攞錢資助民國黨，兩個人嘅關係決裂，後來徐欣瑩同徐世勳都冇再做妙天基金會嘅董事，不過其中一個新董事張菁芳都係民國黨黨員。

中華民國政黨
台灣政黨